এক নজরে কুরআন বাংলাদেশের ইসলামী বক্তা ড. মিজানুর রহমান আজহারী রচিত একটি গ্রন্থ। এটি কুরআন বিষয়ক সংক্ষিপ্ত পরিচিতি ও সারমর্ম উপস্থাপন করে, যাতে প্রতিটি সূরার মূল বক্তব্য সহজভাবে তুলে ধরা হয়েছে। বইটি প্রকাশক প্রতিষ্ঠান সত্যায়ন প্রকাশনের উদ্যোগে প্রথমবার ২০২৫ সালের অমর একুশে গ্রন্থমেলাতে প্রকাশিত হয়।   বিষয়বস্তু  'এক নজরে কুরআন' একটি গবেষণাধর্মী বই, যা কুরআনের সঙ্গে গভীর সংযোগ স্থাপন ও পাঠকের জানার আগ্রহ বৃদ্ধি করে। বইটিতে কুরআনের ১১৪টি সূরার সংক্ষিপ্ত সারমর্ম, নাম, আয়াত, অবতরণের স্থান এবং মূল বক্তব্য সহজ ভাষায় উপস্থাপন করা হয়েছে। প্রতিটি সূরার পারস্পরিক সম্পর্ক, নাযিলের প্রেক্ষাপট এবং তাদাব্বুরসহ জীবনঘনিষ্ঠ কেইস-স্টাডি বইটিকে আরও সমৃদ্ধ করেছে।বইটি গবেষণাভিত্তিক হলেও সাধারণ পাঠকের উপযোগী করে সহজ ও সাবলীল বাংলায় লেখা হয়েছে ।কুরআনকে গবেষণাভিত্তিক, সহজবোধ্য ও সংক্ষিপ্তভাবে উপস্থাপন করা হয়েছে।এটি “এক নজরে” কুরআনিক ধারণা প্রদান করে, যাতে পাঠক দ্রুত মূল বিষয় বুঝতে পারে — যেমন সূরার বার্তা, থিম, ফজিলত ও সম্পর্ক।প্রতিটি সূরার শুরু ও শেষের সংযোগ, নাজিলের সময় ও কারণ, এবং জীবনঘনিষ্ঠ কেস স্টাডি ও তাদাব্বুর বিষয় অন্তর্ভুক্ত।“এক নজরে কুরআন” বইটি সত্যিই একটি অসাধারণ উদ্যোগ।বিশেষ করে তাদের জন্য যারা কুরআনের সারমর্ম দ্রুত ও সহজভাবে জানতে চান।ড. মিজানুর রহমান আজহারী প্রতিটি সূরার মূল বিষয়বস্তু ও বার্তা অত্যন্ত সংক্ষেপে এবং সহজ ভাষায় তুলে ধরেছেন। ফলে পাঠক পুরো কুরআনের সামগ্রিক ধারণা এক নজরে পেতে পারেন।শুধু অনুবাদ নয়, বরং ব্যাখ্যামূলক সারাংশ দেয়, যা পাঠককে কুরআনের মূল শিক্ষা ও উদ্দেশ্য বুঝতে সাহায্য করে।বইটি পড়ার পর তাদের কুরআন অধ্যয়নের আগ্রহ বেড়েছে এবং আধ্যাত্মিক ভাবনা গভীর হয়েছে।বইটির ভাষা সাধারণ পাঠকের জন্য সহজবোধ্য, যা ইসলামি সাহিত্যকে আরও জনপ্রিয় করেছে।"এক নজরে কুরআন” হলো কুরআন বোঝার একটি দরজা খোলার চাবি; যারা পূর্ণ কুরআন পাঠে আগ্রহী হতে চান, তাদের জন্য এটি এক অনুপ্রেরণামূলক সূচনা।এক নজরে কুরআন বইটি এমনভাবে সাজানো হয়েছে যাতে পাঠক কুরআনের ১১৪টি সূরার বিষয়বস্তু এক নজরে অনুধাবন করতে পারেন। প্রতিটি সূরার নাম, অর্থ, অবতীর্ণ স্থানের তথ্য এবং মূল বিষয়গুলো সংক্ষিপ্ত অথচ গভীরভাবে তুলে ধরা হয়েছে। ড. মিজানুর রহমান আজহারী এই বইয়ে কুরআনের মূল শিক্ষা—আল্লাহর একত্ববাদ, মানবজীবনের উদ্দেশ্য, ন্যায়বিচার, ধৈর্য, কৃতজ্ঞতা, পরকালের জবাবদিহিতা এবং নৈতিক জীবনের দিকনির্দেশনা—সহজ ভাষায় ব্যাখ্যা করেছেন। তিনি কুরআনের আলোকে আধুনিক সমাজের নানা সমস্যা, যেমন অন্যায়, দুর্নীতি, পারিবারিক অবক্ষয় ও আত্মিক শূন্যতার সমাধানও উপস্থাপন করেছেন। বইটিতে কুরআনের ঐতিহাসিক প্রেক্ষাপট ও নবী-রাসুলদের জীবনের গুরুত্বপূর্ণ ঘটনা সংক্ষেপে তুলে ধরা হয়েছে, যাতে পাঠক বুঝতে পারেন কুরআনের প্রতিটি নির্দেশনা মানবজীবনের বাস্তবতার সঙ্গে কীভাবে সম্পর্কিত। লেখক কেবল ব্যাখ্যা দেননি, বরং কুরআনের শিক্ষাকে জীবনে কীভাবে বাস্তবায়ন করা যায়, তার দিকনির্দেশনাও দিয়েছেন। তাঁর লেখার ভঙ্গি হৃদয়গ্রাহী ও চিন্তাশীল, যা পাঠকের অন্তরে কুরআনের প্রতি ভালোবাসা সৃষ্টি করে। ‘এক নজরে কুরআন’ বইটি মূলত তাদের জন্য, যারা সময়ের সীমাবদ্ধতার কারণে কুরআনের পূর্ণ ব্যাখ্যা পড়তে পারেন না, কিন্তু এর সারমর্ম জানতে চান। এটি শিক্ষার্থী, গবেষক ও সাধারণ পাঠকের জন্য সমানভাবে উপযোগী একটি গ্রন্থ। এই বইটি শুধু জ্ঞানের নয়, বরং আত্মার প্রশান্তিরও উৎস, যা মানুষকে আল্লাহর কাছে ফিরিয়ে নেওয়ার এক মৃদু, অথচ গভীর আহ্বান জানায়।  প্রতিক্রিয়া ‘এক নজরে কুরআন’ প্রকাশের আগেই সামাজিক যোগাযোগমাধ্যমে সমালোচনার মুখে পড়ে। অনেকে অভিযোগ করেন, বইটি বিদেশি কয়েকটি গ্রন্থ থেকে অনুবাদ করা হয়েছে কিংবা এটি টিমওয়ার্কের ফল। এ প্রসঙ্গে আজহারী বলেন, বইটি কপি-পেস্ট বা অনুবাদ নয়; বরং তার দীর্ঘদিনের নোটস, তাফসির অধ্যয়ন এবং প্রাচীন-আধুনিক বিভিন্ন গ্রন্থ থেকে অনুপ্রেরণা নিয়ে তিনি নিজস্ব দৃষ্টিভঙ্গি ও উপস্থাপনায় সাজিয়েছেন। একই ধরনের কাজ হওয়ায় তথ্যগত কিছু মিল থাকাটা স্বাভাবিক বলেও তিনি মন্তব্য করেন।  জাতীয় নাগরিক পার্টির মুখ্য সংগঠক সারজিস আলম 'এক নজরে কুরআন' গ্রন্থটি তরুণ প্রজন্মের জন্য সহজ ও উপযোগী বলে প্রশংসা করেন। তিনি বলেন, প্রতিটি ঘরে বইটির একটি কপি থাকা উচিত এবং অন্তত একবার পড়া প্রয়োজন, বিশেষ করে শিক্ষার্থী ও তরুণদের জন্য।   আরও দেখুন   কুরআন  মিজানুর রহমান আজহারী  তথ্যসূত্র    বহিঃসংযোগ     এক নজরে কুরআন রকমারি ডটকম  বিষয়শ্রেণী:ইসলাম বিষয়ক বই বিষয়শ্রেণী:বাংলা ভাষার বই বিষয়শ্রেণী:ইসলামি গ্রন্থ বিষয়শ্রেণী:ইসলামবাদ বিষয়শ্রেণী:২০২৫-এর বই বিষয়শ্রেণী:কুরআন অনুবাদ বিষয়শ্রেণী:মিজানুর রহমান আজহারীর বই